b'\n_START_ARTICLE_\nKereta Api Kelajuan Tinggi Beijing\xe2\x80\x93Shanghai\n_START_SECTION_\nSpesifikasi\n_START_PARAGRAPH_\nBeijing\xe2\x80\x93Shanghai High-Speed Railway Co., Ltd. bertanggungjawab atas pembinaannya. Projek ini dijangka menelan belanja 220 bilion yuan (sekitar $32 bilion). Keretapinya dijangka digunakan oleh 220,000 orang penumpang sehari, iaitu dua kali ganda muatan semasa.ada waktu kemuncak, tren seharusnya berjalan setiap lima minit. 1,140\xc2\xa0km, atau 86.5% landasan adalah ditinggikan. Terdapat 244 batang jambatan di sepanjang aliran. Jambatan Besar Danyang\xe2\x80\x93Kunshan yang panjangnya 164km ialah jambatan terpanjang di dunia, jambatan jejambat yang panjangnya 114km di antara Langfang dan Qingxian adalah yang kedua terbesar di dunia, dan jejambat di antara Jalan Lingkaran Keempat Beijing dan Langfang adalah yang kelima terpanjang. Landasan ini juga merentasi 22 batang terowong yang berjumlah 16.1\xc2\xa0km. 1,268\xc2\xa0km panjangnya adalah tanpa balast._NEWLINE_Menurut Zhang Shuguang, timbalan ketua pereka rangkaian landasan kelajuan tinggi China, kelajuan operasi berterusan yang direka adalah 350\xc2\xa0km/h (220\xc2\xa0mph), dengan kelajuan maksimum 380\xc2\xa0km/h (240\xc2\xa0mph). Purata kelajuan komersil dari Beijing ke Shanghai dirancangkan pada 330\xc2\xa0km/h (210\xc2\xa0mph), yang mana masa perjalanan akan disusutkan daripada 10 jam kepada 4 jam. Pusingan stok yang digunakan di aliran ini merupakan tren CRH380. Sistem kawalan tren berasaskan CTCS-3 digunakan di aliran ini untuk membolehkan kelajuan maksimum 380\xc2\xa0km/h dan selang keretapi minimum 3 minit. Dengan penggunaan kuasa sebanyak 20 MW dan muatan sekitar 1,050 orang penumpang, penggunaan tenaga sepenumpang dari Beijing ke Shanghai adalah kurang daripada 80kWh.'